Պարոն Միրզոյանը, որին հանդիպեցինք «ՀԷՑ»-երի գլխավոր մասնաշենքում, հայտնեց, որ ինքը այս աշխատանքը կատարում է ոչ թե պաշտոնի բերումով, այլ որպես անհատ եւ այդ աուդիտին հատկացնում է միայն իր ազատ ժամանակը, մասնավորապես ընդմիջման ժամերը: Այլ կերպ ասած, աշխատում է հասարակական հիմունքներով: Աուդիտը սկսվել է ավելի քան երկու շաբաթ առաջ եւ, ինչպես նշեց պրն Միրզոյանը, կտեւի եւս մոտ երեք ամիս: Ի՞նչ վիճակ են արձանագրել աուդիտորները: Այս հարցի պատասխանը, բնականաբար, ստանալ չհաջողվեց. «Մենք չենք կարող հրապարակել մեր աշխատանքի արդյունքները: Դրանք մենք կարող ենք տրամադրել միայն պատվիրատուին, եւ միայն պատվիրատուն կարող է որոշել՝ հրապարակման ենթակա՞ է այն, թե՞ ոչ»,- հայտարարեց պրն Միրզոյանը: